section_heading: Stanovništvo
paragraph_text: Prema podacima CIA-e (veljača 2005.), 95 % stanovništva čine Albanci, uz grčku manjinu od 3 %. Postoje podatci o Crnogorcima, Makedoncima, Srbima i Gorancima (Tropolje, Kuks) koji žive u toj zemlji. Ostale procjene broja Grka u Albaniji variraju od 1 % – službena albanska statistika, do 12 % – grčki izvori. Mnogi Albanci žive u okolnim regijama: Na Kosovu (oko 1,8 milijuna), u Makedoniji (oko 500 000), u središnjoj Srbiji (preko 150 000, mahom na jugu) i u Crnoj Gori (oko 47 000, pretežno u područjima uz albansku granicu). Preko 600 000 Albanaca je emigriralo u Grčku od 1990., a veliki broj je otišao u druge zemlje. Službene grčke statistike negiraju postojanje velikih albanskih zajednica u Epiru, dok albanske procjene govore sasvim suprotno.